****

**สำเนาคู่ฉบับ**

ที่ มท ๐๘๑๖.๕/ว **648** กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 **8** มิถุนายน ๒๕๖7

เรื่อง ขอความอนุเคราะห์ประชาสัมพันธ์โครงการงานมหกรรมส่งเสริมศีลธรรมและการประกวดกิจกรรมพัฒนาผู้เรียนด้านพระพุทธศาสนา ครั้งที่ 6 (6th MCU Contest)

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือมหาวิทยาลัยมหาจุฬาลงกรณราชวิทยาลัย ที่ อว 8000.12/114

 ลงวันที่ 31 พฤษภาคม 2567 จำนวน 1 ฉบับ

 ด้วยมหาวิทยาลัยมหาจุฬาลงกรณราชวิทยาลัย ได้กำหนดจัดงานมหกรรมส่งเสริมศีลธรรมและการประกวดกิจกรรมพัฒนาผู้เรียนด้านพระพุทธศาสนา ครั้งที่ 6 (6th MCU Contest) โดยมีกิจกรรม
การประกวด จำนวน 6 รายการ ได้แก่ 1) กิจกรรมสวดมนต์หมู่สรรเสริญคุณพระรัตนตรัยทำนองสรภัญญะ
2) กิจกรรมกล่าวคำอาราธนาและถวายทานในพุทธศาสนพิธี 3) กิจกรรมบรรยายธรรม 4) กิจกรรมถกวาที (วาจาสุภาษิต) 5) กิจกรรมพุทธทอร์คพุทธโชว์ และ 6) กิจกรรมประกวดคลิปวิดีโอ “สื่อพุทธนวัตกรรม
MCU Contest” โดยมีวัตถุประสงค์เพื่อเป็นเวทีให้ผู้เรียนได้แสดงออกถึงพฤติกรรมด้านคุณธรรมจริยธรรม
ผ่านกระบวนการจัดการเรียนการสอนของพระสอนศีลธรรม และเพื่อค้นหานักเรียน/นักศึกษาที่มีความสามารถโดดเด่นด้านกิจกรรมทางพระพุทธศาสนา (Best Practice) ประจำปี 2567

กรมส่งเสริมการปกครองท้องถิ่นพิจารณาแล้ว เพื่อเป็นการส่งเสริมให้นักเรียน/นักศึกษาในสังกัดองค์กรปกครองส่วนท้องถิ่นได้แสดงออกถึงความสามารถผ่านการประกวดกิจกรรมพัฒนาผู้เรียนด้านพระพุทธศาสนา จึงขอความร่วมมือจังหวัดแจ้งองค์กรปกครองส่วนท้องถิ่นที่มีสถานศึกษาในสังกัด (ระดับชั้นประถมศึกษาขึ้นไป) ประชาสัมพันธ์และเชิญชวนสถานศึกษาสมัครเข้าร่วมโครงการงานมหกรรมส่งเสริมศีลธรรมและการประกวดกิจกรรมพัฒนาผู้เรียนด้านพระพุทธศาสนา ครั้งที่ 6 (6th MCU Contest) ได้ตั้งแต่วันที่ 10 มิถุนายน 2567
ถึงวันที่ 10 กรกฎาคม 2567 สำหรับรายละเอียดการประกวดและการสมัคร สามารถติดตามได้ที่เว็บไซต์ สำนักงานพระสอนศีลธรรม มหาวิทยาลัยมหาจุฬาลงกรณราชวิทยาลัย www.kpmcu.com รายละเอียดปรากฏตามสิ่งที่ส่งมาด้วยและสามารถสแกนได้ที่ QR Code ท้ายหนังสือฉบับนี้

จึงเรียนมาเพื่อโปรดพิจารณา

ขอแสดงความนับถือ

 (นายขจร ศรีชวโนทัย)

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการศึกษานอกระบบ ศิลปะ วัฒนธรรม และภูมิปัญญาท้องถิ่น

โทร. 0 2241 9000 ต่อ 5337

ไปรษณีย์อิเล็กทรอนิกส์ saraban@dla.go.th

ผู้ประสานงาน ว่าที่ร้อยตรี ไอยศูรย์ บุญมงคลโชค โทร. 08 9925 2876